ผมขลิบมา 1สัปดาห์แล้วครับ1.เวลาปัจสวะไม่เหมือนเดิมครับ คือมีติดขัด และมาสังเกตุว่ารูปัจสาวะมันไม่เปิดเหมือนตอนก่อนขลิบไม่ทราบว่ามีคำแนะนำอย่างไรบ้างครับ2.จุดเส้นสองสลึงที่ถูกตัด จะรู้สึกเจ็บตลอดเวลา ไม่ทราบว่าปกติหรือไม่ครับ3.กลางคืนจำตื่นทุกคืนเนื่องจากปวดเพราะแข็งตัว ทำให้ปวดมากไม่ทราบว่ามีวิธีแนะนำอย่างไรบ้างครับ4.ปัจจุบันเวลาแข็งตัว ตรงโคนของอวัยวะเพศจะรู้สึกแน่นมากครับ เหมือนมันไม่ขยายตัวเหมือนก่อนขลิบ หากแผลหายแล้ว เวลาแข็งตัวจะยังรู้สึกแน่นแบบในปัจจุบันหรือไม่ และสามารถมีเพศสัมพันธ์ได้ปกติหรือไม่ครับ
สวัสดีค่ะ จากอาการดังกล่าวมานั้น เป็นอาการที่เกิดขึ้นได้ชั่วคราวหลังมีการทำหัตถการใดๆที่บริเวณอวัยวะเพศ อาการต่างๆเช่นความรู้สึกตึงๆปัสสาวะขัด เจ็บปวดบริเวณแผลจะยังเกิดได้ในช่วง 1 สัปดาห์แรก แต่อาการควรจะค่อยๆทุเลาลงได้เรื่อยๆ หากแผลปวดมากขึ้นเรื่อยๆ เริ่มบวมมาก แดงช้ำ มีเลือดหรือหนองไหลจากแผล แสบและระคายเคืองมากหรือปัสสาวะขัดอยู่ตลอดเวลาไม่หายไป ช่วงหลัง 1 สัปดาห์หลังทำหัตถการไปแล้ว ควรกลับไปพบแพทย์เพื่อตรวจซ้ำอีกครั้งว่ามีความผิดปกติอะไรที่บริเวณแผลหรือไม่การดูแลตัวเองเบื้องต้น ถ้าตอนนี้แผลแห้งดีแล้ว ทำความสะอาดแผลด้วยน้ำเกลือและทาเบตาดีน หลีกเลี่ยงการโดนน้ำตรงๆ ไม่เอาสบู่ไปถู งดการมีเพศสัมพันธ์ไปก่อน หากแผลหายสนิทดีแล้ว ค่อยสามารถมีเพศสัมพันธ์ได้ตามปกติค่ะ